CELEX: 52016PC0242
Language: hr
Date: 2016-05-04
Title: Prijedlog ODLUKE EUROPSKOG PARLAMENTA I VIJEĆA o mobilizaciji Europskog fonda za prilagodbu globalizaciji (zahtjev iz Belgije – EGF/2015/012 BE/Hainaut Machinery)

EUROPSKA KOMISIJA
            Bruxelles, 4.5.2016.
            COM(2016) 242 final
            Prijedlog
            ODLUKE EUROPSKOG PARLAMENTA I VIJEĆA
            o mobilizaciji Europskog fonda za prilagodbu globalizaciji (zahtjev iz Belgije – EGF/2015/012 BE/Hainaut Machinery)
            
               
         
         
            
               OBRAZLOŽENJE
            
            
               1.KONTEKST PRIJEDLOGA
            
            
               1.Pravila koja se primjenjuju na financijske doprinose iz Europskog fonda za prilagodbu globalizaciji (EGF) utvrđena su Uredbom (EU) br. 1309/2013 Europskog parlamenta i Vijeća od 17. prosinca 2013. o Europskom fondu za prilagodbu globalizaciji (2014. – 2020.) i stavljanju izvan snage Uredbe (EZ) br. 1927/2006
                  1
                (dalje u tekstu: „Uredba o EGF-u”).
            
            
               2.Dana 17. prosinca 2015. Belgija je podnijela zahtjev EGF/2015/012 BE/Hainaut Machinery za financijski doprinos iz EGF-a, nakon otpuštanja
                  2
                u ekonomskom sektoru razvrstanom u odjeljak 28 NACE-a Rev. 2 (Proizvodnja strojeva i uređaja   d. n.) u Hainautu (BE32), regiji razine NUTS 2 u Belgiji.
            
            
               3.Nakon ocjenjivanja tog zahtjeva Komisija je, u skladu sa svim primjenjivim odredbama Uredbe o EGF-u, donijela zaključak da su ispunjeni uvjeti za dodjelu financijskog doprinosa iz EGF-a. 
            
            
               2.SAŽETAK ZAHTJEVA
            
            
            
                     
                        Zahtjev za doprinos iz EGF-a
                     
                  
                  
                     
                        EGF/2015/012 BE/Hainaut Machinery
                     
                  
               
                     
                        Država članica
                     
                  
                  
                     
                        Belgija
                     
                  
               
                     
                        Predmetne regije (razina NUTS 2
                           3
                        )
                     
                  
                  
                     
                        Hainaut (BE32)
                     
                  
               
                     
                        Datum podnošenja zahtjeva
                     
                  
                  
                     
                        17. prosinca 2015.
                     
                  
               
                     
                        Rok za potvrđivanje primitka zahtjeva
                     
                  
                  
                     
                        31. prosinca 2015.
                     
                  
               
                     
                        Rok za podnošenje zahtjeva za dodatne informacije
                     
                  
                  
                     
                        31. prosinca 2015.
                     
                  
               
                     
                        Rok za dostavu dodatnih informacija
                     
                  
                  
                     
                        11. veljače 2016.
                     
                  
               
                     
                        Rok za dovršetak ocjenjivanja
                     
                  
                  
                     
                        5. svibnja 2016.
                     
                  
               
                     
                        Intervencijski kriterij
                     
                  
                  
                     
                        Članak 4. stavak 2. Uredbe o EGF-u
                     
                  
               
                     
                        Broj obuhvaćenih poduzeća
                     
                  
                  
                     
                        3
                     
                  
               
                     
                        Sektori ekonomske djelatnosti
                     
                     
                        (odjeljak NACE-a Rev. 2
                           4
                        ):
                     
                  
                  
                     
                        28 (Proizvodnja strojeva i uređaja d.n.)
                     
                  
               
                     
                        Referentno razdoblje
                     
                  
                  
                     
                        25. prosinca 2014. – 25. rujna 2015.
                     
                  
               
                     
                        Ukupan broj otpuštanja
                     
                  
                  
                     
                        488
                     
                  
               
                     
                        Ukupan broj prihvatljivih ciljanih korisnika
                     
                  
                  
                     
                        488
                     
                  
               
                     
                        Ukupan broj ciljanih korisnika
                     
                  
                  
                     
                        488
                     
                  
               
                     
                        Broj ciljanih mladih ljudi koji nisu zaposleni, ne školuju se i ne osposobljavaju (NEET)
                     
                  
                  
                     
                        300
                     
                  
               
                     
                        Proračun za usluge prilagođene potrebama (EUR)
                     
                  
                  
                     
                        2 972 669
                     
                  
               
                     
                        Proračun za provedbu EGF-a
                           5
                         (EUR)
                     
                  
                  
                     
                        67 400
                     
                  
               
                     
                        Ukupni proračun (EUR)
                     
                  
                  
                     
                        3 040 069
                     
                  
               
                     
                        Doprinos iz EGF-a (60 %) (EUR)
                     
                  
                  
                     
                        1 824 041
                     
                  
               
            
               3.OCJENA ZAHTJEVA
            
            
               3.1.Postupak
            
            
               4.Belgija je 17. prosinca 2015. podnijela zahtjev EGF/2015/012 BE/Hainaut Machinery u roku od 12 tjedana od datuma na koji su ispunjeni intervencijski kriteriji utvrđeni člankom 4. Uredbe o EGF-u. Unutar dva tjedna od dana podnošenja zahtjeva Komisija je potvrdila njegov primitak te je istodobno od Belgije zatražila dodatne informacije. Te dodatne informacije dostavljene su unutar šest tjedana od dana podnošenja zahtjeva za dodatne informacije. Rok od 12 tjedana od dana primitka potpunog zahtjeva unutar kojeg bi Komisija trebala dovršiti ocjenu usklađenosti zahtjeva s uvjetima za pružanje financijskog doprinosa istječe 5. svibnja 2016. 
            
            
               3.2.Prihvatljivost zahtjeva
            
            
               3.2.1.Predmetna poduzeća i korisnici
            
            
               5.Zahtjev se odnosi na 488 radnika koji su proglašeni viškom u ekonomskom sektoru razvrstanom u odjeljak 28 NACE-a Rev. 2 (Proizvodnja strojeva i uređaja d.n.). Otpuštanja koja su predmetna poduzeća provela odnose se na Hainaut (BE32), regiju razine NUTS 2.
            
            
                     
                        Poduzeća i broj otpuštanja u referentnom razdoblju
                     
                  
               
                     
                        Carwall SA 
                     
                  
                  
                     
                                                                                                                            13
                     
                  
               
                     
                        Caterpillar Belgium SA
                     
                  
                  
                     
                        169
                     
                  
               
                     
                        Doosan SA
                     
                  
                  
                     
                        306
                     
                  
               
                     
                        Ukupan broj poduzeća: 3
                     
                  
                  
                     
                        Ukupan broj otpuštanja: 
                     
                  
                  
                     
                        488
                     
                  
               
                     
                        Ukupan broj samozaposlenih osoba koje su prestale sa svojom djelatnošću: 
                     
                  
                  
                     
                        0
                     
                  
               
                     
                        Ukupan broj prihvatljivih radnika i samozaposlenih osoba: 
                     
                  
                  
                     
                        488
                     
                  
               
               3.2.2.Intervencijski kriteriji
            
            
               6.Belgija je podnijela zahtjev na temelju intervencijskih kriterija iz članka 4. stavka 2., odstupajući od kriterija iz članka 4. stavka 1. točke (b) Uredbe o EGF-u kojima se propisuje najmanje 500 otpuštanja u referentnom razdoblju od devet mjeseci u poduzećima koja djeluju u istom ekonomskom sektoru definiranom u odjeljku NACE-a Rev. 2 i smještenima u jednoj regiji ili u dvjema susjednim regijama razine NUTS 2 u državi članici. U Hainautu (B32), regiji razine NUTS 2, došlo je do ukupno 488 otpuštanja.
            
            
               7.Za taj je zahtjev devetomjesečno referentno razdoblje trajalo od 25. prosinca 2014. do 25. rujna 2015.
            
         
         
            
               3.2.3.Izračun broja otpuštanja i prestanaka djelatnosti
            
            
               8.Broj otpuštanja tijekom referentnog razdoblja izračunan je na sljedeći način:
            
            
               –44 od dana kad poslodavac, u skladu s člankom 3. stavkom 1. Direktive Vijeća 98/59/EZ, u pisanom obliku obavijesti nadležno javno tijelo o planiranom kolektivnom otpuštanju. Belgija je potvrdila da je tih 44 otpuštanja uistinu provedeno prije nego što je Komisija provela svoje ocjenjivanje,
            
            
               –438 otpuštanja od datuma na koji je poslodavac obavijestio radnika o otpuštanju ili raskidu ugovora o radu,
            
            
               –šest od datuma stvarnog raskida ugovora o radu ili njegova isteka.
            
            
               3.2.4.Prihvatljivi korisnici
            
            
               9.Ukupan broj prihvatljivih korisnika je 488.
            
            
               3.2.5.Veza između otpuštanja i velikih strukturnih promjena u tokovima svjetske trgovine nastalih zbog globalizacije
            
            
               10.Kako bi se utvrdila veza između otpuštanja i velikih strukturnih promjena u tokovima svjetske trgovine nastalih zbog globalizacije, Belgija tvrdi da je trgovina građevinskim strojevima u Uniji posljednjih godina ozbiljno narušena. To je imalo negativan učinak na profitabilnost poslovanja tih triju poduzeća u Europi, specijaliziranih za proizvodnju dijelova i/ili sklapanje strojeva za sektor građevinarstva. U sektoru koji je predmet ovog prijedloga uobičajeno je proizvodna postrojenja izgraditi u blizini tržišta. Stoga ta tri poduzeća uglavnom proizvode za europsko tržište. Zbog smanjenja javnih i privatnih ulaganja u infrastrukturu smanjila se potražnja za proizvodima tih triju poduzeća. Proizvodnja građevinskih strojeva u Europi pala je s 212 028 jedinica u 2007. na 116 461 jedinica u 2014., što je pad proizvodnje od 45,1 %
                  6
               . Zbog toga su europski proizvođači izgubili velik dio tržišnog udjela.  Istodobno se cijena čelika u Europi znatno povećala. Smanjenje ekonomije razmjera i povećanje jediničnih troškova doveli su do gubitka konkurentnosti europskih postrojenja. Taj pad konkurentnosti doveo je do znatnog premještanja proizvodnih kapaciteta u treće zemlje (ta su kretanja posebno pogodovala postrojenjima u Aziji).
            
            
               11.Do danas je zaprimljeno 14 zahtjeva za doprinos iz EGF-a koji se odnose na sektor proizvodnje strojeva i uređaja d.n., od čega se osam zahtjeva temelji na učincima globalizacije na trgovinu i šest na učincima svjetske financijske i gospodarske krize.
            
            
               3.2.6.Događaji koji su uzrok otpuštanja i prestanka aktivnosti
            
            
               12.Glavni događaj koji je doveo do tih otpuštanja najava je poduzeća Caterpillar Belgium S.A. od 23. veljače 2013. o kolektivnom otpuštanju viška radnika u proizvodnom postrojenju u mjestu Gosselies. Većina od 1399 radnika obuhvaćenih tim otpuštanjima bili su predmetom prvog zahtjeva za financijski doprinos iz EGF-a povezanog s otpuštanjima u tom poduzeću. Trenutačnim prijedlogom obuhvaćeno je preostalih 169 radnika tog postrojenja.  Poduzeće Carwall S.A., glavni dobavljač kabina za Caterpillar Belgium S.A., suočilo se s padom potražnje za svojim proizvodima, uglavnom zbog smanjenja narudžbi iz poduzeća Caterpillar, te je zbog toga bilo prisiljeno smanjiti proizvodnju. Treće poduzeće obuhvaćeno ovim prijedlogom je Doosan S.A., koje proizvodi bagere. Zbog pada potražnje za proizvodima tog poduzeća u Europi donesena je odluka o zatvaranju postrojenja u Frameriesu i opskrbljivanju europskog tržišta iz proizvodnih postrojenja u Južnoj Koreji.  
            
            
               3.2.7.Predviđene posljedice otpuštanja na lokalno, regionalno ili nacionalno gospodarstvo i zapošljavanje
            
            
               13.Očekuje se da će otpuštanja imati znatan učinak na lokalno i regionalno gospodarstvo i zaposlenost. Regija Hainaut suočava se s teškom situacijom na tržištu rada, uz stopu zaposlenosti od 52,7 % (9,2 postotna boda nižu od nacionalnog prosjeka) i stopu nezaposlenosti od 14,5 % (5,9 postotnih bodova višu od nacionalnog prosjeka
                  7
               ).  U regiji Hainaut posebno su pogođene proizvodne industrije, a u tom je sektoru samo na području grada Charleroi između 2007. i 2012. zabilježen pad zaposlenosti od 15,3 %. Tu situaciju još više otežava činjenica da se proizvodnja smanjuje u cijelom proizvodnom sektoru u Valoniji, zbog čega je 2013. izgubljeno 1 236 radnih mjesta, a 2014. njih 1 878. Isto tako, javna služba za zapošljavanje koja djeluje na tom području uočila je da se od 2012. ponuda slobodnih radnih mjesta znatno smanjila (za 13 %). Nadalje, tržište rada regije Hainaut karakterizira visok udio nedovoljno kvalificirane radne snage (nešto više od polovine tražitelja zaposlenja u Hainautu nema završenu srednju školu). Zbog smanjenja proizvodnje u čitavom proizvodnom sektoru ciljnoj skupini obuhvaćenoj ovim zahtjevom bit će teže pronaći sličan posao te će sigurno morati unaprijediti svoje vještine.
            
            
               3.2.8.Objašnjenje izvanrednih okolnosti na kojima se temelji prihvatljivost zahtjeva
            
            
               14.Belgija tvrdi da bi se ovaj zahtjev zbog izvanrednih okolnosti koje su uvelike utjecale na zaposlenost i na lokalno, regionalno ili nacionalno gospodarstvo trebao svakako izjednačiti sa zahtjevom iz članka 4. stavka 1. točke (b) Uredbe o EGF-u, unatoč činjenici da je tijekom referentnog razdoblja od devet mjeseci otpušteno manje od 500 radnika. Ostali radnici iz jednog od poduzeća obuhvaćenih ovim zahtjevom, točnije Caterpillar Belgium S.A., bili su obuhvaćeni ranijim zahtjevom (EGF/2014/011 BE/Caterpillar), čija je provedba u tijeku. Trenutačni zahtjev smatra se nadogradnjom prvog zahtjeva povezanog s masovnim otpuštanjima viška radnika u poduzeću Caterpillar Belgium S.A jer je dio istog postupka kolektivnog otpuštanja.  Tri poduzeća obuhvaćena ovim zahtjevom važni su subjekti u regiji u području proizvodnje građevinskih strojeva i osiguravaju 72 % radnih mjesta na tom području. Štoviše, 12,3 % radne snage u predmetnim regijama zaposleno je u proizvodnji u kojoj je od 2007. zabilježen pad zaposlenosti od 8 postotnih bodova. Izvanredne okolnosti povezane s ovim slučajem potvrđene su upućivanjem na nepovoljno stanje tržišta rada u regiji, čemu svjedoče stope zaposlenosti niže od prosjeka, visok udio nekvalificirane radne snage i velika dugotrajna nezaposlenost, koja u regiji Hainaut iznosi 39,0 %.
            
            
               3.3.Ciljani korisnici i predložene mjere
            
            
               3.3.1.Ciljani korisnici
            
            
               15.Predviđa se da će u mjerama sudjelovati 488 radnika koji su proglašeni viškom. Podjela ciljanih radnika po spolu, državljanstvu i dobnoj skupini:
            
            
                     
                        Kategorija
                     
                  
                  
                     
                        Broj ciljanih korisnika
                     
                  
               
                     
                        Spol:
                     
                  
                  
                     
                        muškarci:
                     
                  
                  
                     
                        460
                     
                  
                  
                     
                        (94,3 %)
                     
                  
               
                     
                  
                  
                     
                        žene:
                     
                  
                  
                     
                        28
                     
                  
                  
                     
                        (5,7 %)
                     
                  
               
                     
                        Državljanstvo:
                     
                  
                  
                     
                        građani EU-a:
                     
                  
                  
                     
                        485
                     
                  
                  
                     
                        (99,4 %)
                     
                  
               
                     
                  
                  
                     
                        građani ostalih zemalja:
                     
                  
                  
                     
                        3
                     
                  
                  
                     
                        (0,6 %)
                     
                  
               
                     
                        Dobna skupina:
                     
                  
                  
                     
                        15 – 24 godine:
                     
                  
                  
                     
                        29
                     
                  
                  
                     
                        (5,9 %)
                     
                  
               
                     
                  
                  
                     
                        25 – 29 godina:
                     
                  
                  
                     
                        33
                     
                  
                  
                     
                        (6,8 %)
                     
                  
               
                     
                  
                  
                     
                        30 – 54 godine:
                     
                  
                  
                     
                        251
                     
                  
                  
                     
                        (51,4 %)
                     
                  
               
                     
                  
                  
                     
                        55 – 64 godine:
                     
                  
                  
                     
                        175
                     
                  
                  
                     
                        (35,9 %)
                     
                  
               
                     
                  
                  
                     
                        stariji od 64 godine:
                     
                  
                  
                     
                        0
                     
                  
                  
                     
                        (0,0 %)
                     
                  
               
         
            
               16.Usto, Belgija će osigurati usluge prilagođene potrebama sufinancirane iz EGF-a za najviše 300 mladih iz regije Hainaut koji nisu zaposleni, ne školuju se i ne osposobljavaju (NEET) i koji su na dan podnošenja zahtjeva mlađi od 25 godina jer je do 488 otpuštanja iz stavka 15. došlo u regiji Hainaut (B32) svrstanoj u razinu NUTS 2, a koja je prihvatljiva u okviru Inicijative za zapošljavanje mladih.
            
            
               17.Stoga se predviđa se da će u mjerama sudjelovati ukupno 788 ciljanih korisnika, uključujući NEET-ove.
            
            
               3.3.2.Prihvatljivost predloženih mjera
            
            
               18.Usluge prilagođene potrebama koje će se pružiti otpuštenim radnicima i NEET-ovima sastoje se od sljedećih mjera: 
            
            
               –potpora/usmjeravanje/integracija: ovim se skupom usluga nadograđuju uobičajene aktivnosti koje provode odjeli za pronalazak novog posla. Usluge će pružati skupina specijaliziranog osoblja FOREM-a
                  8
                u partnerstvu s organizacijama koje zastupaju bivše radnike kako bi se sudionike potaknulo na sudjelovanje u mjerama te kako bi im se pružila pomoć s administrativnim postupcima. Usluge se zajednički pružaju svim otpuštenim radnicima u namjenskim prostorima kako bi se olakšao njihov međusobni kontakt. Uslugama su obuhvaćene tri vrste aktivnosti: i. skupne informacije o tehnikama traženja posla (sastavljanje životopisa i molbe za posao, upotreba mrežnih resursa itd.); ii. pojedinačni razgovori sa savjetnikom iz FOREM-a (ocjena vještina, razvoj karijere, usmjeravanje kad je riječ o osposobljavanju itd.); iii. slobodan i otvoren pristup alatima za traženje posla (informatičkoj opremi povezanoj s internetom, telefonu, specijaliziranoj dokumentaciji itd.), 
            
            
               –olakšavanje traženja posla: FOREM će provesti posebne aktivnosti kako bi se radnicima pomoglo pri traženju posla i prevladavanju poteškoća povezanih s pronalaženjem novog posla. One uključuju sastanke otpuštenih radnika i mogućih poslodavaca (usluga posredovanja), posjete poduzećima, sastanke s osobama koje traže nove kadrove radi pripreme za razgovor za posao i razmjene iskustava s drugim radnicima koji su se već prekvalificirali ili su nakon kolektivnog otpuštanja pronašli posao,
            
            
               –integrirano osposobljavanje: Niz posebnih tečajeva osposobljavanja provodit će FOREM, Centres de competences ili IFAPME
                  9
               . Kao prvi korak, osoblje FOREM-a pomoći će svim sudionicima u određivanju vlastitih poslovnih ciljeva te će ih usmjeravati prema jednom od ponuđenih modula za osposobljavanje. Po svršetku svakog modula za osposobljavanje mogu se ocijeniti i dokumentirati nove vještine. Ovisno o vrsti osposobljavanja i području kompetencija, sudionicima će se uručiti formalna potvrda o stečenim vještinama (to jest potvrda o stručnoj osposobljenosti), potvrda o pohađanju (kad je riječ o kompetencijama ili zanimanjima za koje ne postoji formalna potvrda) ili potvrda o vrednovanju vještina (za vještine i kompetencije stečene izvan formalnih tečajeva osposobljavanja), 
            
            
               –potpora za pokretanje poduzeća: radnici koji razmišljaju o osnivanju vlastitog poduzeća tijekom cijelog će postupka dobivati savjete i potporu. Tom potporom obuhvaćene su dvije glavne aktivnosti: i. skupni informativni sastanci radi podizanja svijesti o mogućnostima pokretanja posla, pružanja pravnih informacija i informacija o mjerama kojima se podupire pokretanje posla; ii. pojedinačni razgovori sa zainteresiranim radnicima na kojima će se pregledati njihovi planovi i na kojima će ih se povezati s organizacijama za potporu poslovanju i pružateljima usluga, 
            
            
               –potpora za skupne projekte: specijalizirano konzultantsko tijelo i odjel za pronalazak novog posla usmjeravat će i podupirati radnike koji razmišljaju o zajedničkom osnivanju „društvenog poduzeća”. Ta potpora uključuje sastanke na kojima će se pružati informacije i podizati svijest o pokretanju posla i osnovnim upravljačkim vještinama te savjetovati sudionike kako osnovati poduzeće (npr. izrada poslovnog plana, sastavljanje pravnog statuta, marketing itd.). Odbor za potporu koji čine predstavnici udruga poslodavaca, sindikata i FOREM-a, ocjenjuje zahtjev i odlučuje o dodjeli bespovratnih sredstava. Svakom radniku uključenom u projekt mogu se odobriti bespovratna sredstva u iznosu od 5 000 EUR (sredstva su objedinjena za sve radnike koji sudjeluju u projektu). Bespovratnim sredstvima mogu se financirati kupnja opreme i robe, promidžba, konzultantske usluge, osposobljavanje itd. Konzultantsko tijelo upravljat će bespovratnim sredstvima i izvješćivati FOREM o namjeni rashoda (računi i popratna dokumentacija), 
            
            
               –naknade: sudionicima će biti dostupne i naknada za traženje posla te naknada za osposobljavanje.
            
            
               Usluge prilagođene potrebama koje će se pružati NEET-ovima temelje se na sličnom pristupu, kako je prethodno opisan, i sastoje se od sljedećih mjera: 
            
            
               –mobilizacija i usmjeravanje: detaljnim će se profiliranjem omogućiti mladima izravno nastavljanje obrazovanja/osposobljavanja ili sudjelovanja u posebnoj uvodnoj obuci osmišljenoj radi izgradnje samopouzdanja i utvrđivanja interesa, 
            
            
               –osposobljavanje: FOREM, Centres de competences ili IFAPME provodit će niz posebnih tečajeva osposobljavanja,
            
            
               –unaprjeđenje vještina prilagođeno potrebama: za svakog će NEET-a koji sudjeluje u ovoj mjeri biti osmišljen plan unaprjeđenja vještina prilagođen potrebama, 
            
            
               –naknade: sudionicima će biti ponuđene i naknada za traženje posla, naknada za osposobljavanje i naknada za mobilnost.
            
            
               19.Predložene opisane mjere predstavljaju aktivne mjere tržišta rada u okviru prihvatljivih mjera utvrđenih člankom 7. Uredbe o EGF-u. Te mjere nisu zamjena za pasivne mjere socijalne zaštite.
            
            
               20.Belgijska tijela dostavila su zatražene podatke o djelovanjima koja su obvezna za predmetna poduzeća na temelju nacionalnog zakonodavstva ili kolektivnih ugovora. Potvrdila je da financijski doprinos iz EGF-a neće biti zamjena za te mjere.
            
            
               3.3.3.Predviđeni proračun
            
            
               21.Predviđeni ukupni troškovi iznose 3 040 069 EUR, u što su uključeni izdaci za usluge prilagođene potrebama u iznosu od 2 972 669 EUR i izdaci za aktivnosti pripreme, upravljanja, informiranja i promidžbe te nadzora i izvješćivanja u iznosu od 67 400 EUR.
            
            
               22.Ukupni financijski doprinos zatražen iz EGF-a iznosi 1 824 041 EUR (60 % ukupnih troškova).
            
         
         
            
                     
                        Mjere
                     
                  
                  
                     
                        Predviđeni broj sudionika
                     
                  
                  
                     
                        Predviđeni trošak po sudioniku (u EUR
                           10
                        )
                     
                  
                  
                     
                        Predviđeni ukupni troškovi (u EUR) 
                     
                  
               
                     
                        Usluge prilagođene potrebama (mjere na temelju članka 7. stavka 1. točaka (a) i (c) Uredbe o EGF-u)
                     
                  
               
                     
                         Preraspodjela (Reconversion)
                     
                     
                        Potpora/usmjeravanje/integracija (Accompagnement/Orientation/Insertion)
                     
                  
                  
                     
                        488
                     
                  
                  
                     
                        2 849
                     
                  
                  
                     
                        1 390 089
                     
                  
               
                     
                        Olakšavanje traženja posla (Dynamisation de la recherche d'emploi)
                     
                  
                  
                     
                        200
                     
                  
                  
                     
                        163
                     
                  
                  
                     
                        32 500
                     
                  
               
                     
                         Osposobljavanje (Formation)
                     
                     
                        Integrirano osposobljavanje (Formations intégrées)
                     
                  
                  
                     
                        200
                     
                  
                  
                     
                        594
                     
                  
                  
                     
                        118 850
                     
                  
               
                     
                        Promicanje poduzetništva (Aide à la creation d'emploi)
                     
                     
                        Potpora za pokretanje poduzeća (Autocreation d'emploi individuelle)
                     
                  
                  
                     
                        300
                     
                  
                  
                     
                        117
                     
                  
                  
                     
                        35 000
                     
                  
               
                     
                         Skupni projekti podizanja svijesti (Sensibilisation aux projets collectifs) 
                     
                  
                  
                     
                        300
                     
                  
                  
                     
                        160
                     
                  
                  
                     
                        47 868
                     
                  
               
                     
                         Bespovratna sredstva za skupne projekte (Bourses de création de projets collectifs) 
                     
                  
                  
                     
                        10
                     
                  
                  
                     
                        5 000
                     
                  
                  
                     
                        50 000
                     
                  
               
                     
                         NEET-ovi: mobilizacija i usmjeravanje (Mobilisation/accompagnement) 
                     
                  
                  
                     
                        300
                     
                  
                  
                     
                        3 350
                     
                  
                  
                     
                        1 004 896
                     
                  
               
                     
                        NEET-ovi: integrirano osposobljavanje (Formations intégrées)
                     
                  
                  
                     
                        100
                     
                  
                  
                     
                        850
                     
                  
                  
                     
                        85 000
                     
                  
               
                     
                        NEET-ovi: unaprjeđenje vještina prilagođeno potrebama (Remédiation et mise à niveau)
                     
                  
                  
                     
                        50
                     
                  
                  
                     
                        1 300
                     
                  
                  
                     
                        65 000
                     
                  
               
                     
                        Podzbroj (a):
                     
                     
                        Postotak paketa usluga prilagođenih potrebama: 
                     
                  
                  
                     
                        –
                     
                  
                  
                     
                        2 829 203
                     
                  
               
                     
                  
                  
                     
                  
                  
                     
                        (95,17 %)
                     
                  
               
                     
                        Naknade i poticaji (mjere na temelju članka 7. stavka 1. točke (b) Uredbe o EGF-u)
                     
                  
               
                     
                         Naknada za traženje posla (Allocations de recherche d'emploi) 
                     
                  
                  
                     
                        488
                     
                  
                  
                     
                        153
                     
                  
                  
                     
                        74 844
                     
                  
               
                     
                         Naknada za osposobljavanje (Allocations de formation) 
                     
                  
                  
                     
                        200
                     
                  
                  
                     
                        62
                     
                  
                  
                     
                        12 372
                     
                  
               
                     
                         NEET-ovi: naknada za traženje posla (allocations recherche d'emploi) 
                     
                  
                  
                     
                        150
                     
                  
                  
                     
                        125
                     
                  
                  
                     
                        18 750
                     
                  
               
                     
                         NEET-ovi: naknada za mobilnost (allocations de mobilité) 
                     
                  
                  
                     
                        150
                     
                  
                  
                     
                        125
                     
                  
                  
                     
                        18 750
                     
                  
               
                     
                         NEET-ovi: naknada za osposobljavanje (allocations de formation) 
                     
                  
                  
                     
                        100
                     
                  
                  
                     
                        125
                     
                  
                  
                     
                        12 500
                     
                  
               
                     
                         Naknada za unaprjeđenje vještina prilagođeno potrebama (Allocations remédiation) 
                     
                  
                  
                     
                        50
                     
                  
                  
                     
                        125
                     
                  
                  
                     
                        6 250
                     
                  
               
                     
                        Podzbroj (b):
                     
                     
                        Postotak paketa usluga prilagođenih potrebama
                     
                  
                  
                     
                        –
                     
                  
                  
                     
                        143 466
                     
                  
               
                     
                  
                  
                     
                  
                  
                     
                        (4,83 %)
                     
                  
               
                     
                         Mjere na temelju članka 7. stavka 4. Uredbe o EGF-u
                     
                  
               
                     
                        1. Aktivnosti pripreme
                     
                  
                  
                     
                        –
                     
                  
                  
                     
                        1 500
                     
                  
               
                     
                        2. Upravljanje
                     
                  
                  
                     
                        –
                     
                  
                  
                     
                        8 000
                     
                  
               
                     
                        3. Informiranje i promidžba
                     
                  
                  
                     
                        –
                     
                  
                  
                     
                        45 000
                     
                  
               
                     
                        4. Nadzor i izvješćivanje
                     
                  
                  
                     
                        –
                     
                  
                  
                     
                        12 900
                     
                  
               
                     
                        Podzbroj (c):
                     
                     
                        Postotak ukupnih troškova:
                     
                  
                  
                     
                        –
                     
                  
                  
                     
                        67 400
                     
                  
               
                     
                  
                  
                     
                  
                  
                     
                        (2,22 %)
                     
                  
               
                     
                        Ukupni troškovi (a + b + c):
                     
                  
                  
                     
                        –
                     
                  
                  
                     
                        3 040 069
                     
                  
               
                     
                        Doprinos iz EGF-a (60 % ukupnih troškova)
                     
                  
                  
                     
                        –
                     
                  
                  
                     
                        1 824 041
                     
                  
               
               23.Troškovi mjera koje su u prethodnoj tablici utvrđene kao mjere na temelju članka 7. stavka 1. točke (b) Uredbe o EGF-u ne premašuju 35 % ukupnih troškova usklađenog paketa usluga prilagođenih potrebama. Belgija je potvrdila da te mjere ovise o aktivnom sudjelovanju ciljanih korisnika u traženju posla ili u aktivnostima osposobljavanja.
            
            
               24.Belgija je potvrdila da troškovi ulaganja za samozapošljavanje, osnivanje poduzeća i radničko preuzimanje poduzeća neće premašiti 15 000 EUR po korisniku.
            
            
               3.3.4.Razdoblje prihvatljivosti izdataka
            
            
               25.Belgija je ciljanim korisnicima počela pružati usluge prilagođene potrebama 1. siječnja 2015. Stoga će izdaci za mjere navedene u stavku 22. zadovoljavati uvjete za financijski doprinos iz EGF-a u razdoblju od 1. siječnja 2015. do 17. prosinca 2017., uz iznimku rashoda za obrazovanje ili osposobljavanje u trajanju od dvije godine ili dulje koji će biti prihvatljivi do 17. lipnja 2018.
            
            
               26.Belgija je počela ostvarivati administrativne izdatke za provedbu EGF-a 1. siječnja 2015. Izdaci za aktivnosti pripreme, upravljanja, informiranja i promidžbe te nadzora i izvješćivanja stoga zadovoljavaju uvjete za financijski doprinos iz EGF-a od 1. siječnja 2015. do 17. lipnja 2018. 
            
            
               3.3.5.Komplementarnost s mjerama koje se financiraju iz nacionalnih fondova ili fondova Unije
            
            
               27.Izvori nacionalnog pretfinanciranja ili sufinanciranja su valonska javna služba za zapošljavanje (FOREM) i regija Valonija.
            
            
               28.Belgija je potvrdila da se za navedene mjere za koje se dodjeljuje financijski doprinos iz EGF-a neće dodjeljivati i financijski doprinos iz drugih financijskih instrumenata Unije.
            
            
               3.3.6.Postupci za savjetovanje s ciljanim korisnicima, njihovim predstavnicima ili socijalnim partnerima te s lokalnim i regionalnim tijelima
            
            
               29.Belgija je navela da je usklađeni paket usluga prilagođenih potrebama sastavljen u dogovoru sa svim dionicima, uključujući socijalne partnere, poduzeća i javne službe za zapošljavanje. Ti će dionici pomno pratiti provođenje predloženih mjera preko Odbora za praćenje.
            
            
               3.4.Sustavi za upravljanje i nadzor
            
            
               30.U zahtjevu za doprinos iz EGF-a nalazi se opis sustava za upravljanje i nadzor kojim se utvrđuju nadležnosti uključenih tijela. Belgija je obavijestila Komisiju da će financijskim doprinosom upravljati i da će ga nadzirati ista tijela koja su nadležna za upravljanje sredstvima iz Europskog socijalnog fonda (ESF).
            
            
               3.5.Obveze predmetne države članice
            
            
               31.Belgija je dostavila sva potrebna jamstva u vezi sa sljedećim: 
            
            
               –da se načelo jednakog postupanja i nediskriminacije poštuje u vezi s pristupom predloženim mjerama i njihovom provedbom,
            
            
               –da su ispunjeni zahtjevi utvrđeni nacionalnim zakonodavstvom i zakonodavstvom EU-a o kolektivnom otpuštanju,
            
            
               –da su poduzeća koja su nastavila s radom nakon što su provela otpuštanja ispunila svoje pravne obveze kojima se uređuju otpuštanja te su se u skladu s tim obvezama pobrinula za svoje radnike,
            
            
               –da se za predložene mjere neće primati financijska potpora iz drugih fondova ili financijskih instrumenata Unije i da će se spriječiti dvostruko financiranje,
            
            
               –da će predložene mjere biti komplementarne s mjerama koje se financiraju iz strukturnih fondova,
            
         
         
            
               –da će financijski doprinos iz EGF-a biti u skladu s proceduralnim i materijalnim pravilima Unije o državnim potporama.
            
            
               4.UTJECAJ NA PRORAČUN
            
            
               4.1.Proračunski prijedlog
            
            
               32.EGF ne smije premašiti najviši godišnji iznos od 150 milijuna EUR (cijene iz 2011.), kako je utvrđeno člankom 12. Uredbe Vijeća (EU, Euratom) br. 1311/2013 od 2. prosinca 2013. kojom se uspostavlja višegodišnji financijski okvir za razdoblje 2014. – 2020.
                  11
               
            
            
               33.Nakon što je proučila zahtjev u odnosu na uvjete utvrđene člankom 13. stavkom 1. Uredbe o EGF-u i uzela u obzir broj ciljanih korisnika, predložene mjere te predviđene troškove, Komisija predlaže da se, radi osiguravanja financijskog doprinosa za zahtjev, mobilizira EGF u iznosu od 1 824 041 EUR, što predstavlja 60 % ukupnih troškova predloženih mjera.
            
            
               34.Predloženu odluku o mobilizaciji EGF-a zajednički će donijeti Europski parlament i Vijeće, kako je utvrđeno točkom 13. Međuinstitucionalnog sporazuma od 2. prosinca 2013. između Europskog parlamenta, Vijeća i Komisije o proračunskoj disciplini, suradnji u proračunskim pitanjima i dobrom financijskom upravljanju
                  12
               .
            
            
               4.2.Povezani akti
            
            
               35.Komisija će istodobno s podnošenjem ovog Prijedloga odluke o mobilizaciji EGF-a Europskom parlamentu i Vijeću podnijeti prijedlog za prijenos iznosa od 1 824 041 EUR u odgovarajuću proračunsku liniju.
            
            
               36.Istodobno s donošenjem ovog prijedloga odluke o mobilizaciji EGF-a Komisija će provedbenim aktom donijeti odluku o financijskom doprinosu koja će stupiti na snagu na dan kad Europski parlament i Vijeće donesu predloženu odluku o mobilizaciji EGF-a.
            
            
               Prijedlog
            
            
               ODLUKE EUROPSKOG PARLAMENTA I VIJEĆA
            
            
               o mobilizaciji Europskog fonda za prilagodbu globalizaciji (zahtjev iz Belgije – EGF/2015/012 BE/Hainaut Machinery)
            
            
               EUROPSKI PARLAMENT I VIJEĆE EUROPSKE UNIJE,
            
            
               uzimajući u obzir Ugovor o funkcioniranju Europske unije,
            
            
               uzimajući u obzir Uredbu (EU) br. 1309/2013 Europskog parlamenta i Vijeća od 17. prosinca 2013. o Europskom fondu za prilagodbu globalizaciji (2014. – 2020.) i stavljanju izvan snage Uredbe (EZ) br. 1927/2006
                  13
               , a posebno njezin članak 15. stavak 4.,
            
            
               uzimajući u obzir Međuinstitucionalni sporazum od 2. prosinca 2013. između Europskog parlamenta, Vijeća i Komisije o proračunskoj disciplini, o suradnji u vezi s proračunskim pitanjima i o dobrom financijskom upravljanju
                  14
               , a posebno njegovu točku 13.,
            
            
               uzimajući u obzir prijedlog Europske komisije,
            
            
               budući da:
            
            
               (1)Europski fond za prilagodbu globalizaciji (EGF) osnovan je kako bi se pružila potpora radnicima koji su proglašeni viškom i samozaposlenim osobama koje su prestale sa svojom djelatnošću zbog velikih strukturnih promjena u tokovima svjetske trgovine uzrokovanih globalizacijom, zbog nastavka svjetske financijske i gospodarske krize razmatrane Uredbom (EZ) br. 546/2009 Europskog parlamenta i Vijeća ili zbog nove svjetske financijske i gospodarske krize te kako bi im se pomoglo da se ponovno uključe na tržište rada.
            
            
               (2)EGF ne smije premašiti najviši godišnji iznos od 150 milijuna EUR (cijene iz 2011.), kako je utvrđeno člankom 12. Uredbe (EU, Euratom) br. 1311/2013
                  15
               .
            
         
         
            
               (3)Dana 17. prosinca 2015. Belgija je podnijela zahtjev EGF/2015/012 BE/Hainaut Machinery za financijski doprinos iz EGF-a nakon otpuštanja u ekonomskom sektoru razvrstanom u odjeljak 28 NACE-a Rev. 2 (Proizvodnja strojeva i uređaja d.n.) u Hainautu (BE32), regiji razine NUTS 2.  Zahtjev je dopunjen dodatnim informacijama u skladu s člankom 8. stavkom 3. Uredbe (EU) br. 1309/2013. Zahtjev ispunjava uvjete za određivanje financijskog doprinosa iz EGF-a u skladu s člankom 13. Uredbe (EU) br. 1309/2013. 
            
            
               (4)U skladu s člankom 6. stavkom 2. Uredbe (EU) br. 1309/2013 Belgija je odlučila osigurati usluge prilagođene potrebama sufinancirane iz EGF-a i za 300 mladih koji nisu zaposleni, ne školuju se i ne osposobljavaju (NEET).
            
            
               (5)U skladu s člankom 4. stavkom 2. Uredbe (EU) br. 1309/2013 potvrđuje se prihvatljivost zahtjeva Belgije jer otpuštanja znatno utječu na zaposlenost te lokalno, regionalno i nacionalno gospodarstvo.
            
            
               (6)Stoga bi trebalo mobilizirati EGF kako bi se za zahtjev koji je podnijela Belgija osigurao financijski doprinos u iznosu od 1 824 041 EUR.
            
            
               (7)Kako bi se što više skratilo vrijeme za mobilizaciju EGF-a, ova bi se odluka trebala primjenjivati od dana njezina donošenja,
            
            
               DONIJELI SU OVU ODLUKU: 
            
            
               Članak 1.
            
            
               U okviru općeg proračuna Europske unije za financijsku godinu 2016. mobilizira se Europski fond za prilagodbu globalizaciji kako bi se osigurao iznos od 1 824 041 EUR u obliku odobrenih sredstava za preuzete obveze i plaćanja.
            
            
               Članak 2.
            
            
               Ova Odluka stupa na snagu na dan objave u Službenom listu Europske unije. Primjenjuje se od [datum donošenja Odluke]*.
            
            
               Sastavljeno u Bruxellesu
            
            
               
                  Za Europski parlament
                        Za Vijeće
               
               
                  Predsjednik
                        Predsjednik
               
            
         
         
            
                  
                     (1)
                  SL L 347, 20.12.2013., str. 855.
               
               
                  
                     (2)
                  U smislu članka 3. Uredbe o EGF-u.
               
               
                  
                     (3)
                  Uredba Komisije (EU) br. 1046/2012 od 8. studenoga 2012. o provedbi Uredbe (EZ) br. 1059/2003 Europskog parlamenta i Vijeća o uspostavi zajedničkog razvrstavanja prostornih jedinica za statistiku (NUTS), u pogledu prosljeđivanja vremenskih okvira za novu regionalnu raspodjelu (SL L 310, 9.11.2012., str. 34.).
               
               
                  
                     (4)
                  SL L 393, 30.12.2006., str. 1.
               
               
                  
                     (5)
                  U skladu s člankom 7. stavkom 4. Uredbe (EU) br. 1309/2013.
               
               
                  
                     (6)
                  OFF-Highway Research, Annual Review and a Forecast to 2014, travanj 2010.
               
               
                  
                     (7)
                  SPF Economie, Classes moyennes et Energie, Enquête sur les forces de travail, 2015.
               
               
                  
                     (8)
                  Valonska javna služba za zapošljavanje
               
               
                  
                     (9)
                  IFAPME (Institut wallon de Formation en Alternance et des indépendants et Petites et Moyennes Entreprises) javni je institut za osposobljavanje koji pruža dvojno osposobljavanje povezano s poslom u obliku naukovanja i posebnih tečajeva za rukovoditelje malih i srednjih poduzeća.
               
               
                  
                     (10)
                  Približne vrijednosti dobivene na temelju broja korisnika i ukupnih troškova.
               
               
                  
                     (11)
                  SL L 347, 20.12.2013., str. 884.
               
               
                  
                     (12)
                  SL C 373, 20.12.2013., str. 1.
               
               
                  
                     (13)
                  SL L 347, 20.12.2013., str. 855.
               
               
                  
                     (14)
                  SL C 373, 20.12.2013., str. 1.
               
               
                  
                     (15)
                  Uredba Vijeća (EU, Euratom) br. 1311/2013 o utvrđivanju višegodišnjeg financijskog okvira za razdoblje 2014. ‒ 2020. (SL L 347, 20.12.2013., str. 884.).